open-index/open-wikipedia-markdown huggingface dataset:
Onchocerkiazė

**Onchocerkiazė**, dar vadinama **onkocerkoze** ir **upiniu aklumu** – tai liga, kylanti užsikrėtus parazitinėmis kirmėlėmis *[[Onchocerca volvulus]]*.. Ligos simptomai be kita ko yra stiprus niežėjimas, gumbai po oda ir aklumas. Tai antroji pagal dažnį apakimo dėl infekcijos priežastis po trachomos.

## Priežastis ir diagnozė
Parazitinės apvaliosios kirmėlės plinta įkandus *Simulium* rūšies mašalui. Paprastai infekcija kyla nuo daug įkandimų. Upės aklumu liga vadinama, nes ją platinantys mašalai gyvena prie upių. Patekusi į žmogaus organizmą kirmėlė išleidžia lervas, kurios susitelkia po oda. Čia jos gali užkrėsti kitą mašalą, įkąsiantį užsikrėtusiam žmogui. Diagnozę nustatyti galima keliais būdais, pvz., įdėjus odos biopsijos mėginį į fiziologinį tirpalą ir stebint išlendančią lervą, ieškant lervų akyse ir ieškant suaugusių kirmėlių poodiniuose gumbuose.

## Profilaktika ir gydymas
Vakcinos nuo ligos nėra. Norint išvengti ligos reikia saugotis mašalų įkandimo. Tai galima naudojant vabzdžių baidiklius ir vilkint tinkamus drabužius. Kitos priemonės – mašalų populiacijos mažinimas purškiant insekticidus ir kt. Įvairiose pasaulio vietose mėginama pašalinti ligą dukart per metus gydant žmonių grupes. Užsikrėtusieji gydomi vaistu invermektinu, skiriamu vieną kartą per šešis arba dvylika mėnesių. Toks gydymas sunaikina lervas, bet neveikia suaugusių kirmėlių. Kai kuriuose šaltiniuose rekomenduojama kartu skirti vaisto doksiciklino, naikinančio kirmėlės egzistavimui būtiną endosimbiontą – bakteriją *[[Wolbachia]]*, nes tai silpnina kirmėles. Taip pat chirurginiu būdu gali būti šalinami poodiniai gumbai.

## Epidemiologja ir istorija
Upinį aklumą sukeliančia infekcija apsikrėtę nuo 17 iki 25 milijonų žmonių, maždaug 0,8 milijono apsikrėtusiųjų turi tam tikro laipsnio aklumą. Daugiausia infekcijų pasitaiko Užsachario Afrikoje, tačiau gauta pranešimų apie užsikrėtusiuosius Jemene ir pavieniuose Centrinės ir Pietų Amerikos regionuose. 1915 m. gydytojas Rodolfo Robles pirmą kartą susiejo kirmėlę su akių liga. Pasaulio sveikatos organizacija ligą priskyrė apleistų atogrąžų ligų kategorijai.

## Nuorodos
Moz5a

**Modestas Mankus**, labiau žinomas savo sceniniu vardu **Moz5a**. Jis yra Lietuvoje gimęs elektroninės muzikos prodiuseris bei filmų kūrėjas. Šiuo metu gyvena Kembridže, Jungtinėje Karalystėje. Moz5a turi sutartį su Italijos muzikos įrašų leidėjų firma *Carlo Cavalli Music Group*. 

Muzikantas karheros pradžioje gavo daug pagalbos iš techno muzikos pionierių, tokių kaip DJ Rush. Moz5a išgarsėjo savo debiutiniu albumu EP Infinity. Jo daina *Best Things* pasiekė 21 vietą, *Tech House top* 100-uke. Dar didesnę sėkmę atnešė daina *New Rain*, jipasiekė pirmą vietą, *TrackItDown Top 100 Electronica*.

Daina *No Fool* buvo leista „Power Hit Radio“ eteryje.

## Biografija

Modestas gimė Lietuvoje, iki devynerių metų gyveno, Tauragėje. Vėliau jis persikėlė gyventi į Angliją. Ten pradėjo savo muzikinę karjerą būdamas 14 metų. Po metų išleido ir pirmąjį singlą *Sunset*.

Būdamas šešiolikos, jau buvo pasirašęs kontraktą su Italijos įrašų kompanija *Menny Fasano Records*. Tuo metu jis parašė dainas *Best Things* ir *New Rain*. 

Dabar turi ir savo įrašų kompaniją *Our Cutlrue Records*, kuri įsikūrusi Jungtinėje Karalystėje, Kembridže. Būtent ten jis išleido dainą *If All Ends,* kurią grojo *Trevor Nygaard’s 3dektek_218 mix*. Jo parašyta daina *Piano Master* buvo grojama DJ Rush Apokalypto *FM Radio Hours RadioShow*.
 
Modestas rengė taip pat ir kino filmų muziką, jo kūrybą galima išgirsti *En Annan Man* filmo anonse.

## Kita veikla

## Diskografija

### Singlai
* Sunset (2012)
* Lights (2013)
* Plus (2014)
* Tale Of The Depressed Panda (2014)
* Friction (2014)
* Rhythm (2015)
* Kingdom (2015)
* Movement (2015)
* Colours Of Spring (2015)
* Dreamland (2015)
* If All Ends (2015)
* Hund (2015)
* Count (2015)
* Iwik (2015)
* Pride (2015)

### EP
* Infinity (2013)
* Summer Sun (2013)
* Winter Nights (2014)
* Million EP (2014)
* Melancholy In The House (2014)
* Far Away (2015)
* Horizons (2016)
* Thoughts & Recollections (2016)

### Dainos kurios pateko į  top 100-us

## Išnašos
Simonija

**Simonija** (pagal Biblijoje minimo burtininko Simono, kuris prašęs apaštalų parduoti jam galią daryti stebuklus, vardą) – apie X a. prasidėjusi bažnytinių pareigų ir privilegijų prekyba. XI a., prasidėjus judėjimui už Bažnyčios pertvarkymą, simonija buvo uždrausta.

## Šaltiniai
Amerikos šiurkščiaplaukė katė

**Amerikos šiurkščiaplaukė katė** () – trumpaplaukių kačių veislė. Išsiskiria standžiu ir šiurkščiu kailiu. Už JAV ribų šių kačių beveik nėra.

## Istorija

Šių kačių pramotė atsirado dėl savaiminės mutacijos. 1966 m. JAV, Niujorko valstijoje, gimė rausvos baltos spalvos kačiukas. Vadoje tai buvo vienintelis jauniklis, turėjęs neįprastai šiurkštų plauką. Šiuo kačiuku susidomėję veislininkai suporavo jį  su katyte iš tos pačios vados. Du jaunikliai paveldėjo šiurkščią plauko struktūrą, todėl nuspręsta išvesti naują veislę.

Šiurkščiaplaukės pradėtos kryžminti su Amerikos trumpaplaukėmis katėmis. 1978 m. ši veislė oficialiai pripažinta.

## Charakteris

Dauguma šios veislės kačių mėgsta patogumus, švelnumą, tačiau pasitaiko ir apsigimusių medžiotojų. Jos protingos, lengvai prisitaikančios. Gerai jaučiasi įvairioje aplinkoje.

Amerikos šiurkščiaplaukės katės mėgsta karstytis, yra aktyvios. Gerai sutaria su kitomis katėmis, šunimis bei vaikais.

## Fizinės savybės

Tai vidutinio dydžio, raumeningos katės. Kojos tvirtos, jų ilgis proporcingas kūnui. Letenos masyvios, uodega vidutinio ilgumo, galas bukas.

Galva gana apvali, skruostikauliai aukšti. Akys apskritos, didelės arba vidutinio dydžio.

Plaukas trumpas, garbanotas, standus ir šiurkštus. Plaukai ant apatinių kūno dalių švelnesni. Ūsai visada garbanoti.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Rusų melsvoji katė

**Rusų melsvoji katė** (, ) – trumpaplaukių kačių veislė. 

## Istorija

Nors veislės pavadinimas byloja, jog šios katės kilo iš Rusijos, šis faktas nėra iki galo patikrintas. Pasakojama, kad prieš porą šimtų metų prie Archangelsko gyveno melsvo plauko katės. XIX a. viduryje anglų pirkliai atvežė jas į Britaniją.  Šios katės gavo „Archangelsko melsvųjų“ pavadinimą.

XIX a. pabaigos kačių parodose visos melsvosios katės buvo eksponuojamos kartu, neišskiriant veislių. Rusų melsvosios čia smarkiai nusileido britų melsvosioms. Rusų melsvosios ėmė sparčiai nykti. 1912 m. užsienio kačių veislės buvo išskirtos į atskiras grupes. Po Spalio revoliucijos britai atsižadėjo visko, kas susiję su Rusija, todėl iki 1939 m. veislė vadinosi „užsienio melsvosios“. 

Per Antrąjį pasaulinį karą rusų melsvosioms iškilo nauji pavojai. Karo pabaigoje buvo likę vos keletas grynaveislių kačių, jas pradėta mišrinti su kitų veislių katėmis. Visų pirma, su Siamo kate melsvomis žymėmis. Atkurtos veislės katės buvo daug liaunesnės nei jų pirmtakės, mažai skyrėsi nuo melsvų Rytų trumpaplaukių kačių.

XX a. septintajame dešimtmetyje kačių mylėtojai atkūrė tradicinį rusų melsvosios katės tipą.

Daugiausia šių kačių auginama Didžiojoje Britanijoje, Švedijoje ir JAV. Iš šių šalių jos paplito po visą pasaulį.

## Charakteris

Paprastai ramios, mėgsta patogumus ir ilgą poilsį vienoje vietoje. Nemėgsta triukšmo, mažų vaikų draugijos. Bijo nepažįstamų žmonių, nuo jų slepiasi. Nesidrasko, tačiau gali demonstruoti nepasitenkinimą. 

Gerai sutaria su kitomis katėmis, šunimis. Balsas tylus, malonus.

## Fizinės savybės

Kūnas gana ilgas, grakštus, dailus. Kojos ilgos, kaulai smulkūs, letenos mažos ir ovalios. Uodega ilga, smaili, nestora.

Galva plati, trumpa. Kaukolė plokščia, žandikauliai stori.Ausys aukštai ant viršugalvio, plačios ties pagrindu, didelės ir smailios. Akys migdolo pavidalo, toli viena nuo kitos. Smakras tvirtas, ūsų pagalvėlės ryškios. Kaklas ilgas ir storas.

Kailis trumpas, labai minkštas, su poplaukiu, panašios į pliušą faktūros. Būna trijų skirtingų spalvų. Seniausia ir populiariausia spalva – melsvai pilka.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Fallout 4

**Fallout 4** – kompiuterinis vaidmenų žaidimas, kurį sukūrė „Bethesda Softworks“. Tai yra ketvirtasis pagrindinis „Fallout“ serijos žaidimas, neskaitant „“ ir „Fallout Tactics“. Ši dalis buvo išleista 2015 m. lapkričio 10 d. Pirmieji žaidimo vaizdai buvo parodyti 2015 m. birželį vykusioje „E3 2015“ parodoje.

Žaidimo istorija prasideda praėjus 200 metų po apokalipsės Bostone ir yra panaši į Fallout 3 dalį. Žaidime veikėją galima valdyti tiek iš pirmojo, tiek trečiojo asmens perspektyvos. Žaidėjas tobulės įveikdamas įvairias užduotis, taip pat galės ardyti pastatus, ginklus, įvairius kitus daiktus, o iš gautų medžiagų kurti naujus.

Pirmą kartą šioje serijoje žaidimo herojus turės savo savitą balsą. Taip pat žaidėjas galės pasirinkti valdomo herojaus lytį.

## Išnašos


## Nuorodos
* Oficiali svetainė
Narkyčių dvaras

**Narkyčių (Kriovų) buvusi dvaro sodyba** išlikusi Narkyčių kaime, Dusetų seniūnijoje, Zarasų rajone, apie 0,4 km į šiaurę nuo Vencavo ežero, šalia Baltelio ežerėlio. Sodybvietėje stūkso nugyventas rūmų pastatas, keli dvaro laikotarpio akmens mūro ūkiniai pastatai, pastebimi buvusio parko želdynų fragmentai, yra svetimkūnių statinių (metalinis vandens bokštas).

## Istorija

Dvaras buvo įkurtas XIX a. pirmoje pusėje. Jį valdė Z. Linkševičius, kuris turėjo penkias dukras ir sūnų. Pagal paties 84 metų Narkyčių dvaro savininko P. Prako užrašytą pasakojimą 2000 m., jo tėvas buvo Narkyčių dvaro darbininkas, o šeima buvusi skaitlinga ir neturtinga. Mirus Z. Linkševičiui, jo dukros dar paauglį P. Praką paėmė į dvarą augintiniu. Vėliau, joms mirus, augintiniui atiteko ir dvaras, kuriame buvo per 400 ha žemės ir 16 įvairios paskirties ūkinių pastatų.

Sovietmečiu dvaro sodyba ir jo žemės buvo nacionalizuoti. Daugelis medinių bei akmens mūro pastatų buvo nugriauti, o kiti buvo apleisti.

1992 m. nustatyta buvusio dvaro teritorija, kuri užima 3,8 ha.

## Šaltiniai

## Nuorodos

* Sąrašas:Lietuvos dvarai
* Narkyčių (Kriovų) dvaras Lietuvos dvarų duomenų bazėje
Vokiečių reksas

**Vokiečių reksas** (, ) – trumpaplaukių kačių veislė. Išsiskiria neįprastu garbanotu kailiu. Panašios į kornrekso veislės kates.

## Istorija

Tai seniausia garbanotų kačių veislė. Panašios į šiuolaikinį vokiečių reksą katės pastebėtos apie 1930 m. dabartinio Kaliningrado žemėse, tačiau kai kurie specialistai nesutinka, jog tai buvo veislės protėviai.

Yra žinoma, jog apytikriai 1946 m. Rytų Berlyne bastėsi benamė katė garbanotu kailiu, tačiau tik XX a. šeštajame dešimtmetyje tokiomis katėmis susidomėjo veislininkai. Garbanotą vokiečių rekso kailį lemia tas pats genas kaip kornrekso.

## Charakteris

Tai santūrios, pakančios katės. Pakankamai judrios, protingos, nuovokios. Paprastai gerai sutaria su kitomis katėmis.

## Fizinės savybės

Vokiečių reksas – kresna vidutinio dydžio katė. Kojos vidutinio ilgio, letenos apvalios. Ausys vidutinio didumo, akys apskritos. Skiriamasis požymis – plonas banguotas plaukas. Raštai sutampa su Europos trumpaplaukės ir naminių kačių.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Kartūzų katė

**Kartūzų katė** () – trumpaplaukių kačių veislė. Nėra labai populiari, daugiausia šių kačių Prancūzijoje ir Belgijoje.

## Istorija

Šios veislės istorija pakankamai miglota, yra daug versijų, kodėl šios katės vadinamos kartūzų katėmis. Tikrai žinoma, kad kad maždaug XVI a. Romoje ir Paryžiuje gyveno melsvos katės. XVIII a. knygose melsvos trumpaplaukės katės iš Prancūzijos sostinės vadinamos kartūzų katėmis.

Taip pat yra žinoma, jog Prancūzijos Didžiojo Šartrezo regione nuo XI a. stovėjo vienuolių kartūzų vienuolynas, kur taip pat buvo laikomos melsvos katės. Matyt, augintinės laikytos tam, kad neleistų įsisiautėti graužikams. Didysis Šartrezas – nuošalus, sunkiai pasiekiamas kalnų regionas, todėl čionykštės katės poravosi tik tarpusavyje. Ilgainiui atsirado savita kačių rūšis. Tiesa, šie duomenys dar nėra visiškai įrodyti.

## Charakteris

Tai meilios, santūrios, ramios katės. Gerai sutaria su kitomis katėmis ir šunimis. Puikiai tinka vaikams. Įžeistos beveik nesidrasko, o tiesiog pasitraukia į ramesnę vietą. Mėgsta draugiją.

Nors kartūzų katės ramesnės už daugelį trumpaplaukių, visgi ir jos mėgsta karstytis bei žaisti.

## Fizinės savybės

Tai vidutinio stambumo arba stambios katės, pilnai subręstančios maždaug pustrečių metų amžiaus. Kūno sudėjimas tvirtas, ypač masyvūs būna patinai. 

Kojos ilgos, letenos didelės. Uodega prie pagrindo stora, į galą smailėja, galas bukas.

Galva apverstos trapecijos formos, ilgis šiek tiek didesnis už plotį. Nosis tiesi, plati, ilga, be įlinkio. Ausys vidutinio dydžio, aukštai ant viršugalvio. Akys didelės, išoriniai akių kampučiai šiek tiek užsirietę aukštyn, vario arba gintaro spalvos.

Kailis žvilgus, švelnus, su silpnai pūkuotu poplaukiu. Pripažįstami visi melsvi atspalviai. Populiariausios yra pelenų spalvos katės. Ant nosies, ūsų pagalvėlių, ausų užpakalinės dalies ir letenų galų plaukas sidabriškesnis.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Turkų angora

**Turkų angora** (, ) – pusiau ilgaplaukių kačių veislė. Viena seniausių veislių, žymiųjų persiškų kačių pirmtakė.

## Istorija

Pirmąsias turkų angoras į Europą iš Turkijos atgabeno italų pirkliai dar XVII a. Tuo metu šios katės buvo kone išimtinai baltos. Išvaizda labai skyrėsi nuo europiečiams įprastų kačių, todėl angoros dovanotos įtakingiems ir kilmingiems asmenims, pavyzdžiui, Prancūzijos karaliui ir šalies diduomenei.

XIX a. pab. veislininkai pradėjo angoras kryžminti su kitų veislių katėmis. Šitaip atsirado persų ilgaplaukių pirmtakės, kurios gerokai nustelbė turkų angoras. XX a. pradžioje jos ėmė sparčiai nykti, grynaveislės angoros tapo retos net gimtojoje Turkijoje.

Visgi turkai nenorėjo, kad veislė išnyktų, todėl Ankaroje ir Stambule veisė šias kates. Maža to, buvo draudžiama jas išvežti iš šalies, tačiau kontrabandininkams pavykdavo išsigabenti vieną kitą grynaveislę angorą.

XX a. viduryje amerikiečių veislininkai įsigijo keletą kačių, kurios tapo dabar Europoje ir JAV žinomos veislės pradininkėmis. Ir šiandien angoros gabenamos iš Turkijos. Pirmosios katės buvo baltos, vėliau jos susilaukė spalvotų kačiukų. Išsaugoti grynai baltą kailį beveik neįmanoma, nes poruojat baltas kates tarpusavyje jaunikliai gali gimti kurti.

## Charakteris

Turkų angoros mėgsta bendrauti, mielai leidžia laiką žmonių draugijoje. Labai smalsios – be vargo atidaro virtuvines spinteles, šniukštinėja po maišus, tyrinėja svečius. Mėgsta žaisti, prisiriša prie vieno šeimos nario. Stipriai myli šeimininkus ir pačios tikisi ne mažesnės meilės. Su kitomis katėmis ir šunimis dažniausiai sutaria gerai, tačiau gali konkuruoti dėl dėmesio.

Nemėgsta niurkymo, tačiau suerzintos skaudžiai nesidrasko. Angoras galima pripratinti prie pavadėlio, išmokyti atnešti smulkius daiktus.

## Fizinės savybės

Tai tvirtos, raumeningos, tačiau lanksčios katės. Vidutinio dydžio, smulkių kaulų. Pilnai subręsta maždaug dvejų metų amžiaus. Kūnas gana ilgas, nugara prie uodegos iškili. Letenos mažos, apvalios, tarp pirštų auga plaukų kuokšteliai. Uodega prie pagrindo stora, į galą siaurėja, jos plaukai krinta žemyn lyg skraistė.

Galva nedidelė, ausys smailios, su šepetėliais. Akys didelės, migdolo pavidalo, šiek tiek įkypos. Nosis kiek įgaubta, be įlinkio.

Kailis glotnus, švelnus. Nors ilgą laiką pripažintos tik baltos angoros, šiandien šios katės gali būti įvairiausių gamtinių spalvų. Populiariausios spalvos – rausva, juoda ir šviesūs šių spalvų tonai (kreminė ir melsva). Pasitaiko marmuro, vėžlio kiauto piešinio, tigro kailio ir dėmėtų kačių.

Akys būna įvairiausių spalvų: žalios, geltonos, vario arba mėlynos. Nemažai baltų angorų turi skirtingų spalvų akis.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Valdas Dopolskas

**Valdas Dopolskas** (g. 1992 m. balandžio 30 d.) – Lietuvos lengvaatletis, stajeris.

## Biografija
2015 m. Frankfurto maratone pasiekė savo asmeninį rekordą (2:16:35) ir įvykdė kvalifikacinį normatyvą į 2016 m. vasaros olimpines žaidynes. Rio de Žaneire vykusiose olimpinėse žaidynėse Dopolskas maratono trasą įveikė per 2:28:21 ir liko 111-as.

Triskart Lietuvos čempionas pusės maratono bėgime (2014 m. - 2016 m.)

## Šaltiniai

## Nuorodos
* Valdas Dopolskas IAAF svetainėje
Damian Lillard

**Deimianas Lilardas** (; g. 1990 m. liepos 15 d.) – JAV krepšininkas, žaidžiantis NBA lygoje besivaržančioje Portlando „Trail Blazers“ komandoje. 2012 metais NBA naujokų biržoje buvo pasirinktas 6 šaukimu.

Be krepšinio, Deimianas yra didelis hip-hopo, repo gerbėjas. Pats pradėjo repuoti nuo 14-likos metų ir sulaukė gan palankių įvertinimų už išsakytus prasmingus žodžius. 2015 m. liepos mėnesį išleido pirmąjį savo singlą „Soldier in the Game“.

## Asmeninis gyvenimas
Dėvi marškinėlius pažymėtus numeriu 0, nes tai žymi jo gyvenimo kelią iš Oklando į Ogdeną ir į Oregoną. 

Turi brolį Hjustoną ir seserį Lanają.

## Pasiekimai
* 2 kartus dalyvavo NBA Visų žvaigždžių rungtynėse (2014, 2015 m.)
* 2 kartus NBA įgūdžių konkurso nugalėtojas (2013, 2014 m.)
* 2 kartus NBA tritaškių konkurso laimėtojas (2023, 2024 m.)

* 2013 metais išrinktas NBA naujoku
* 2020 m. vasaros olimpinės žaidynės - 

## Šaltiniai
2009 m. Nobelio premijos laureatai

**[[2009]]** m. **[[Nobelio premija]]** skirta šiems asmenims:

## Išnašos

## Nuorodos
* Nobelio fondas apie 2009 m. laureatus
Karoliniškių naminių gyvūnų kapinės

**Karoliniškių naminių gyvūnų kapinės** – nelegalios naminių gyvūnų kapinės, esančios Vilniuje, Karoliniškėse, miškelyje į pietryčius nuo Vilniaus televizijos bokšto.

## Istorija

Kapinių atsiradimo istorija nežinoma. Pagal seniausią datuotą antkapį (1970 m.) galima spręsti, kad gyvūnai šioje vietoje laidojami nuo pat Karoliniškių mikrorajono įkūrimo. 2009 m. spaudoje pasirodžius pranešimams apie kapines rausiančias ir nudvėsusių augintinių kūnais mintančias lapes, Vilniaus miesto savivaldybėje svarstyta kapinių legalizavimo galimybė. Tuometinė Karoliniškių seniūnijos seniūnė Violeta Gedminaitė pasisakė prieš legalizavimą. Kapinės legalizuotos nebuvo. 2012 m. skelbta apie kapų iškėlimą į 2011 m. įkurtas Vilniaus miesto gyvūnų kapines bei nelegalių kapinių panaikinimą. 2015 m. spalį Vilniaus meras Remigijus Šimašius patikino sieksiąs kapinių legalizavimo. Šiuo metu už gyvūnų laidojimą kapinėse gali būti skiriama bauda.

## Galerija


Vaizdas:Karoliniškės Pet Cemetery, 2015 02.JPG|Dviejų kačių kapai su nuotraukomis
Vaizdas:Karoliniškės Pet Cemetery, 2015 09.JPG|Gyvūno kaukolė
Vaizdas:Karoliniškės Pet Cemetery, 2015 10.JPG|Šuns antkapis
Vaizdas:Karoliniškės Pet Cemetery, 2015 25.JPG|Keturių kačių ir šuns kapai su nuotraukomis
Vaizdas:Karoliniškės Pet Cemetery, 2015 26.JPG|Kačių kapai
Vaizdas:Karoliniškės Pet Cemetery, 2015 34.JPG|Katės kapas su antkapiu


## Šaltiniai
Sokokės katė

**Sokokės katė** () – trumpaplaukių kačių veislė. Šios katės gana retos, kaip atskira veislė pripažinta palyginti neseniai.

## Istorija

Šios katės kilusios iš Sokokės miško Kenijoje. Tai nemažas, izoliuotas masyvas, todėl jame gyvena daug neįprastų gyvūnų rūšių. Yra žinoma, jog XXa. netoli šio miško gyveno britų pora, kuri pastebėjo neįprastas laukines kates. Jos skyrėsi nuo Didžiojoje Britanijoje auginamų kačių, nes išvaizda priminė mažyčius gepardus: jų kojos ir kūnas buvo ilgesni, ausys ir akys labai didelės.

Britų pora pasigavo katiną ir katytę bei pradėjo juos laikyti namuose. Katės nesiveržė atgal į mišką, tačiau kiaurą dieną karstėsi po medžius, medžiojo vabzdžius, o vakarais rupšnodavo žolę.

Vėliau dvi Sokokės katės buvo nuvežtos į Daniją, kur pradėta rūpintis naujos veislės pripažinimu. Ir šiandien veislininkai atsiveža šių kačių tiesiai iš Kenijos.

1983 m. veislė buvo preliminariai pripažinta, jai suteiktas Afrikos trumpaplaukės pavadinimas. 1992 m. veislė galutinai pripažinta ir pavadinta dabartiniu vardu – Sokokės katės.

## Charakteris

Sokokės katės ilgus metus gyveno miškuose, todėl išsaugojo orumą bei savarankiškumą. Savininkams paprastai reikia užsitarnauti katės pasitikėjimą.

Tai judrios, protingos ir žaismingos katės. Nebijo lietaus. Puikiai plaukioja, gaudo žuvį. Mėgsta bendrauti, gerai jaučiasi su žmonėmis ir šunimis. Gali gyventi kambaryje, tačiau geriau jaučiasi sode.

## Fizinės savybės

Sokokės katės – vidutinio dydžio. Kūnas raumeningas, lankstus, krūtinė plati. Kojos ilgos ir lieknos, letenos ovalios. Uodega vidutini ilgio, smaili. Stambių kaulų, todėl šios katės gana sunkios.

Galva gana nedidelė, nosis tiesi, smakras tvirtas. Ausys vidutinio dydžio, apskritais galiukais, aukštai ant viršugalvio. Akys migdolo arba elipsės formos.

Plaukas labai trumpas, kailis žvilgus, glotnus. Beveik nėra poplaukio. Sokokės katės būna tik marmuro piešinio. Akys – gintarinės arba šviesiai žalios.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
2012 m. Nobelio premijos laureatai

**[[2012]]** m. **[[Nobelio premija]]** skirta šiems asmenims:

## Nuorodos
* Nobelio fondas apie 2012 m. laureatus
Saton Bridžo elektrinė

**Saton Bridžo elektrinė** () – gamtinėmis dujomis kūrenama šiluminė jėgainė Saton Bridže, Jungtinėje Karalystėje.

## Istorija
1999 m. elektrinės statybos buvo užbaigtos. Statybų vertė – 337 milijonai £, rangovas – „Enron“. Jėgainė energija aprūpina 2 % Anglijos ir Velso.

## Nuorodos
* Spalding Energy
Piterboro elektrinė

**Piterboro elektrinė** () – gamtinėmis dujomis kūrenama šiluminė jėgainė Piterbore, Jungtinėje Karalystėje.

## Istorija
1991 m. pradėti elektrinės statybos darbai, kurie buvo užbaigti 1993 m. Nuo 2001 m. elektrinę valdo Centrica Energy koncernas.

## Nuorodos
*
Kings Lino elektrinė

**Kings Lino elektrinė** () – gamtinėmis dujomis kūrenama kombinuoto ciklo šiluminė jėgainė Kings Line, Jungtinėje Karalystėje.

## Istorija
1994 m. pradėti elektrinės statybos darbai, kurie buvo užbaigti 1997 m. Nuo 2001 m. elektrinę valdo Centrica Energy koncernas. 2012 m. balandžio 1 d. dėl didelių gamtinių dujų kainų elektrinės veikla pristabdyta.
Kasl Raizingo pilis

**Kasl Raizingo pilis** – istorinė pilis Norfolke, Anglijoje, Jungtinėje Karalystėje. Šalia įsikūręs Kasl Raizingo kaimelis. Pastatyta William d'Aubigny paliepimu apie 1138 m.


Kasl Raizingo pilis.JPG|Kasl Raizingo pilis
Kasl Raizingo piliakalnis.JPG|Piliakalnis
BIX-RAY

**„BIX-RAY“** – „Bix“ albumas, išleistas praėjus 18 metų po praeito albumo.

## Dainos

## Žmonės

* Saulius „Samas“ Urbonavičius – gitara, gerklė, tekstai
* Aurimas Povilaitis – perkusija, klavišai
* Tadas Žukauskas – bosinė gitara, klavišai
* Gintautas Gascevičius – būgnai

ir

* Dmitrij Levencov – trimitas (3,4)
* Valdas Surdokas – trombonas (3,4)
* Liutauras Janušaitis – saksofonas (3,10)

* Šarūnas Tamulaitis (Black Box Recordings) – įrašas ir suvedimas
* Normantas Ulevičius (Zert Studio) – masteringas
Spoldingo elektrinė

**Spoldingo elektrinė** () – gamtinėmis dujomis kurenama šiluminė jėgainė Spoldinge, Jungtinėje Karalystėje.

## Istorija
Elektrinės projektas pasiūlytas 1996 m., bet Jungtinės Karalystės prekybos ir pramonės departamento statybų leidimas išduotas tik 2000 m. Jėgainę valdo „Intergen“ antrinė įmonė „Spalding Energy Company Ltd.“. 2001 m. pradėtos elektrinės statybos. 2002 m. pasirašytas energijos tiekimo 17-os metų kontraktas su „Centrica“. 2004 m. jėgainės statybos užbaigtos. Statybų vertė – 425 milijonai £.

### Plėtra
2016 m. Intergen laimėo valstybinį kvotų konkursą 300 MW jėgainės plėtros darbams. Kompanija pasirinko atviro ciklo gamtinių dujų turbiną. Statybų vertė - 100 milijonų £, Planuojama eksploatacijos pradžia - 2019 m. birželį.

2018 m. spalį į statybų vietą atgabenta 300 MW galios Siemens F klasės turbina.

## Šaltiniai

## Nuorodos
* Spalding Energy
Monika Juodeškaitė

**Monika Juodeškaitė** (g. 1991 m. spalio 3 d.) – Lietuvos lengvaatletė, stajerė. 

2013 m. Europos iki 23 metų lengvosios atletikos čempionate užėmė 10-ą vietą 5000 m bėgimo rungtyje. 2015 m. vasaros Universiados 5000 m rungties atrankoje Juodeškaitė įveikė distanciją per 16:41.25 ir paskutiniu laiku pateko į finalą, kuriame parodė 16:24.42 rezultatą ir galutinėje įskaitoje liko 14-oje vietoje. 2015 m. Čikagos maratone pasiekė savo asmeninį rekordą (2:34:29) ir įvykdė kvalifikacinį normatyvą į 2016 m. vasaros olimpines žaidynes, bet į žaidynes nevyko nes nepateko tarp trijų geriausių Lietuvos atstovių.

## Nuorodos

* Monika Juodeškaitė All-Althletics svetainėje
* „Vilniaus maratono“ žurnalas: Kantrioji maratono naujokė
Kosma

**Kosma** () – upė Rusijoje, Nencų autonominėje apygardoje ir Komijoje; Cilmos kairysis intakas (Pečioros baseinas). Prasideda Timano kalvagūbryje. Teka pietų kryptimi. Vaga labai vingiuota, ypač žemupyje, kur sudaro dideles kilpas.

Didžiausi intakai: Maty, Pesčanka (kairieji).

Paplūsta gegužės–birželio laikotarpiu. Teka iš esmės negyvenamomis vietomis..

## Šaltiniai
FIBA EuroBasket 2015 B grupė

**B grupė** yra viena iš keturių 2015 m. Europos krepšinio čempionato pirmojo etapo grupių. Šios grupės rungtynės vyko Vokietijos miesto Berlyno arenoje „Mercedes-Benz Arena“.

Šioje grupėje varžėsi Vokietija, Islandija, Italija, Serbija ir Turkija. Keturios geriausios komandos pateko į antrąjį etapą.
## Komandų rikiuotė

## Rugsėjo 5 d.
### Vokietija – Islandija

### Ispanija – Serbija

### Italija – Turkija

## Rugsėjo 6 d.
### Serbija – Italija

### Islandija – Italija

### Turkija – Ispanija

## Rugsėjo 8 d.
### Serbija – Islandija

### Vokietija – Turkija

### Ispanija – Italija

## Rugsėjo 9 d.
### Turkija – Serbija

### Italija – Vokietija

### Islandija – Ispanija

## Rugsėjo 10 d.
### Serbija – Italija

### Vokietija – Ispanija

### Turkija – Islandija
Tobyšas

**Tobyšas** () – upė Rusijoje, Komijoje; Cilmos kairysis intakas (Pečioros baseinas). Prasideda Timano kalvagūbryje ir teka pietų kryptimi jo pašlaitėmis. Vaga labai vingiuota, ypač žemupyje, kur sudaro dideles kilpas. Įteka į Cilmą prie Tobyšo kaimo.

Didžiausi intakai: Siabujacha, Sareda (kairieji), Didysis Tomanas (dešinysis).

Paplūsta gegužės–birželio laikotarpiu. Būna užšalusi nuo spalio pabaigos ar lapkričio pradžios iki gegužės.

Teka iš esmės negyvenamomis vietomis.

## Šaltiniai
Volčina

**Volčina** () – upė Rusijoje, Tverės srityje; Mologos kairysis intakas (Volgos baseinas). Išteka iš Udomlios rajone telkšančio Volčino ežero. Teka daugiausia rytų kryptimi, prateka Rogozino, Perchovo ežerus. Įteka į Mologą Maksatichos apylinkėse.

Didžiausi intakai: Moldinka, Vorožba (kairieji), Tifina (dešinysis).

Ilgą ruožą pagal Volčinos vagą eina Aukštutinio Voločeko–Bežecko plentas. Aukštupio vagos plotis 10–15 m, vėliau vaga praplatėja iki 30 m.

Upės pavadinimas kilo nuo žodžio * волок* („valka“).

## Šaltiniai
Koboža

**Koboža** () – upė Rusijoje, Naugardo ir Vologdos srityse; Mologos kairysis intakas (Volgos baseinas). Išteka iš Mošenskojės rajone telkšančio Velikojės ežero. Teka daugiausia į šiaurės rytus, vėliau į rytus. Įteka į Mologą į vakarus nuo Ustiužnos.

Didžiausi intakai: Veučas (kairysis), Levočka (dešinysis).

Pagrindinė gyvenvietė prie upės – Kaboža.

Upės pavadinimas kildinamas iš vepsų kalbos, kurioje reiškia „putotoji“.

## Šaltiniai
Ledinis diskas

**„Ledinis diskas“** – Jurbarko lėkščiasvydžio sporto klubo „Velniai“ organizuojamas uždarų patalpų turnyras. Turnyras pradėtas rengti dėl Lietuvos turnyrų žemėlapyje susidariusių didelių tarpų tarp turnyrų. Pirmasis turnyras surengtas 2012 metais.

„Ledinis diskas“ tradiciškai organizuojamas sausio mėnesio paskutinio savaitgalo šeštadienį.

Turnyro organizatoriai naudoją 8 komandų atvirojo diviziono turnyrą, kai komandos paskirstomos į dvi grupes po 4 komandas.

## Rezultatai

### Atvirasis divizionas

### Turnyro naudingiausi žaidėjai

## Šaltiniai

## Nuorodos
* Lietuvos Skraidančiojo Disko Federacijos oficialus puslapis
Pesė

**Pesė** () – upė Rusijoje, Naugardo ir Vologdos srityse; Čagodoščios dešinysis intakas (Volgos baseinas). Išteka iš Rakitino ežero, teka daugiausia į rytus miškingomis vietovėmis. Aukštupyje vagos plotis 15–20 m, vaga akmeninga, joje gausu rėvų, slenksčių. Žemupyje tėkmė sulėtėja, išplatėja iki 30–40 m. Melioracijos kanalais susisieja su Koboža. Įteka į Čagodoščią ties Čagodos gyvenviete.

Didžiausi intakai: Ratca (kairysis), Kušavera (dešinysis).

Didesnės gyvenvietės prie Pesės: Pesė, Chvoinaja, Sazonovas, Čagoda.

Vandenvardis senąja rusų kalba reiškia „smėlėtoji“.
Lidė

**Lidė** arba ***Ledė*** () – upė Rusijoje, Leningrado ir Vologdos srityse; Čagodoščios kairysis intakas (Volgos baseinas). Išteka iš Sviatozero ežero Leningrado srities rytuose. Teka į pietus miškingomis vietovėmis.

Didžiausi intakai: Nižikovka (kairysis), Mežnica, Veučas (dešinieji).

## Šaltiniai
Suda

**Suda** () – upė Rusijoje, Vologdos srities vakaruose. Susidaro ties Morozovo kaimu susiliejus Kološmai ir Nožemai. Teka į pietryčius Mologos-Šeksnos žemuma. Įteka į šiaurinį Rybinsko tvenkinio galą (Volgos baseinas). Žemupyje susidariusi patvanka.

Didžiausi intakai: Šogda, Andoga (kairieji), Kolpė, Voronas, Petuchas (dešinieji).

Sudos potvynis būna balandį–gegužę. Užšąla tarp spalio pabaigos ir gruodžio vidurio, ledus laužia balandžio gale ar gegužės pradžioje. Žemupyje laivuojama. Iki sudarant Rybinsko tvenkinį buvo Šeksnos intaku.

Prie Sudos įsikūrę gyvenvietės: Sudos Borisovas, Kadujus, Suda.

## Šaltiniai
Curry

**Curry** − pavardė.

Pavardę turi šie garsesni asmenys:

* Adrianne Curry – JAV modelis.
* Stephen Curry – JAV krepšininkas.
* Tim Curry – Anglijos kino ir teatro aktorius, kompozitorius, įgarsintojas, dainininkas.
Grupinė psichoterapija

**Grupinė psichoterapija** arba **psichoterapinė grupė** – viena iš psichoterapijos formų, kai konkrečiam tikslui suburta grupė žmonių, padedant specialistui, reguliariai susitinka psichologiniam darbui: sprendžia vidinius konfliktus, mokosi atsipalaiduoti, bendrauti, pažinti save.

## Istorija
Šiuolaikinės grupinės psichoterapijos pradininkais laikomi XX amžiaus pradžioje JAV dirbę psichoterapeutai Joseph H. Pratt, Trigant Burrow ir Paul Schilder. Vėliau grupinę psichoterapiją plėtojo Jacob L. Moreno, Hyman Spotnitz ir Irvin Yalom. Pastarojo grupinės psichoterapijos modelis tapo įtakingas tiek JAV, tiek likusiame pasaulyje.

## Terapiniai principai, pagal Irvin Yalom
Irvin Yalom išskyrė šiuos pagrindinius terapinius principus, taikomus dirbant psichoterapinėje grupėje:
* **Universalumas** – tai patyrimas grupėje, kad visų žmonių problemos yra panašios. Ši patirtis padeda grupės nariams pajausti didesnį tarpusavio artumą, pradėti labiau save vertinti.
* **[[Altruizmas]]** – grupėje nariai gali padėti vieni kitiems, patyrimas, kad gali kažką duoti kitam, didina savivertę, lengvina bendravimą.
* **Vilties, tikėjimo stiprinimas** – grupės narius gali įkvėpti ir padrąsinti tie grupės nariai, kurie panašius sunkumus yra įveikę anksčiau.
* **Pirminės šeimos įtakos naujas įsisąmoninimas** – grupės nariai dažnai nesąmoningai identifikuoja grupės vedantįjį ir narius kaip savo vaikystės šeimos narius. Grupės vedančiojo interpretacijos gali padėti geriau suprasti vaikystės daromą įtaką dabartiniam grupės narių gyvenimui.
* **Socialinių įgūdžių vystymas** – saugi ir palaikanti atmosfera grupėje skatina grupės narius išbandyti naujus bendravimo būdus, pvz: dalintis jausmais, rūpintis ir palaikyti kitus.
* **Egzistenciniai faktoriai** – grupėje mokomasi prisiimti atsakomybę už savo gyvenimą ir savo sprendimų pasekmes.
* **[[Katarsis]]** – tai išsilaisvinimas iš emocinės įtampos, laisvai išreiškiant susikaupusius jausmus. Grupės nariai saugioje aplinkoje pasidalinę savo išgyvenimais, gali išsivaduoti iš ilgai kamavusių gėdos ir kaltės jausmų.
* **Mokymasis pažinti save** – grupės nariai ima geriau save suvokti bendraudami ir gaudami grįžtamąjį ryšį iš kitų.

## Šaltiniai
Pepe Lienhard

**Pepe Lienhard** (tikrasis vardas *Peter Rudolf Lienhard*, g. 1946 m. kovo 23 d. Lencburge, Argau kantonas) – Šveicarijos muzikantas.

Savo pirmąją grupę „The College Stomper“s įkūrė dar mokykloje. Baigęs mokyklą jis studijavo teisę, tačiau nebaigė. 1969 m. subūrė bigbendo muzikos grupę „Pepe Lienhard Band“, išleidusią daugybę albumų. Su ja 1977 m. „Eurovizijos“ dainų konkurse atlikę dainą „Swiss Lady“ užėmė 6-ą vietą. 1980 m. gastroliavo su Austrijos dainininku Udo Jürgens.

## Diskografija
* *Leanhard* (1974)
* *Swiss Lady* (1977)
* *Pop x 6* (1978)
* *It’s the Right Time* (1979)
* *Saxy LiebesTraum* (1996)
* *The Swing Goes On* (2003)
* *Music Is My Life* (2004)
* *Sounds Great* (2005)
* *Let’s Dance* (2006)
* *Let’s Swing* (Pepe Lienhard Big Band, 2009)
* *Humba tätärä* (QL & Pepe Lienhard Horns, 2010)
* *Das letzte Konzert – Zürich 2014 live* (Udo Jürgens su Pepe Lienhard orkestru, 2015)

## Nuorodos
* Oficiali svetainė – pepelienhard.ch

|-
Vaclovas Ščiuka

**Vaclovas Ščiuka** (m. 1699 m.) – Karūnos didysis prievaizas 1694–1699 m., Visko pakamaris 1693 metais, Visko stalininkas 1672–1673 metais, Visko seniūnas 1688–1699 metais.

1697 m. buvo Augusto II Stipriojo elektorius nuo Visko žemės.

## Literatūra

* Suffragia województw i ziem koronnych i W. X. Litewskiego zgodnie na [...] Augusta II obranego króla polskiego [...] dnia 27 VI i przy poparciu wolnej elekcjej jego [...], s. 55.
* Urzędnicy centralni i nadworni Polski XIV-XVIII wieku. Spisy". Oprac. Krzysztof Chłapowski, Stefan Ciara, Łukasz Kądziela, Tomasz Nowakowski, Edward Opaliński, Grażyna Rutkowska, Teresa Zielińska. Kórnik 1992, s. 204.
Utenos baptistų bažnyčia

**Utenos baptistų bažnyčia** – baptistų bažnyčia Utenoje, Tauragnų g. 20. Bažnyčios nariai skleidžia Dievo Žodį Utenoje ir kituose miestuose, dalija Biblijas, vyksta užsiėmimai su vaikais, organizuojama įvairi veikla bažnyčioje – vyrų ir moterų susirinkimai, išvykos į gamtą, švenčiamos Velykų ir Kalėdų šventės. Bažnyčioje yra 41 narys.

Bažnyčia 2002 m. oficialiai įregistruota LR Teisingumo ministerijoje, buvo priimti bažnyčios įstatai.

## Istorija

Utenos baptistų bažnyčios užuomazga buvo grupelė tikinčiųjų, kurią sudarė 8 įvairaus amžiaus žmonės. 1999 m. pavasarį atvyko amerikiečiai misionieriai, taip pat misionierius iš Kauno. Pirmieji susirinkimai vyko bute. Biblijos tiesų mokė pastorius-misionierius iš Kauno Gediminas Kapustavičius, o jam talkino misionieriai iš Amerikos Brian Johnson, Nathan Leuthold. 1999 m. rugsėjo 12 d. įvyko pirmasis oficialus susirinkimas Tornado klube. Iki 2001 m. birželio 20 d. pasikrikštijo 22 žmonės. Tuo metu bažnyčios bendruomenės nariai susitikdavo patalpose Aušros gatvėje.

2001 m. birželio mėn. Utenos bažnyčios nariai evangelizavo Zarasų miestą ir įkūrė misijinę bažnyčią, į kurią kiekvieną sekmadienį važiuodavo pastorius-misionierius ir būrelis Utenos bažnyčios narių. Pirmasis krikštas Zarasuose įvyko 2001 m. spalio 28 d.

2002 m. bažnyčia persikėlė į kitas patalpas, buvusią sinagogą Ežero gatvėje. 2002 m. rugsėjo mėnesį Utenos baptistų bažnyčioje buvo pradėtos Lietuvos baptistų misionierių instituto paskaitos. Instituto tikslas buvo paruošti būsimus pastorius, vaikų mokytojus ir kitus bažnyčios tarnautojus. Taip pat tų metų spalio mėnesį Utenos baptistų bažnyčia surengė giesmių šventę Utenos kultūros rūmuose. Į šventę atėjo apie 50 Utenos gyventojų, taip pat apie 300 žmonių iš kitų baptistų bažnyčių.

2003 m. pastorių G. Kapustavičių pakeitė Gintaras Jakubsevičius. Jo vadovavimo metu bažnyčia persikėlė į naujas patalpas Tauragnų gatvėje. 2008 m. Utenoje pastoriumi tapo Brian Johnson.

## Nuorodos

* Utenos baptistų bendruomenės svetainė
* Nepriklausomos baptistų bažnyčios Lietuvoje
Krioklių juosta

**Krioklių juosta** arba ***Nuolydžio linija*** () – geomorfologinė juosta Šiaurės Amerikos rytuose, JAV, ties Apalačų priekalnių (Pidmonto plynaukštės) ir Atlanto vandenyno žemumos sandūra. Juosta 5–12 km pločio, driekiasi šiaurės–pietų kryptimi. Ties šia juosta nuo kalnų tekančios upės (Potomakas, Džeimsas, Roanokas, Savana, Delaveras, Rapahanokas ir kt.) sudaro krioklius, slenksčius, rėvas ir nėra tinkamos laivybai. Dabar daug šių upių patvenkta, sudarytos vandens jėgainės.

Pagal Krioklių juostą įsikūrė daug svarbių JAV miestų: Filadelfija, Baltimorė, Ričmondas, Vinstonas-Seilemas ir kt.

## Šaltiniai
Osetijos karo kelias

**Osetijos karo kelias** (, , ) – istorinis kelias per Didžiojo Kaukazo kalnus, jungiantis Kardžiką ir Kutaisį. Ilgis – 275 km. Kalnus kerta per Mamisono perėją (2911 m).

Kelias 1897 m. nutiestas Rusijos imperijos. Prasideda ties Darg Kocho geležinkelio stotimi šalia Kardžiko. Dabar tai plento M29 „Kaukazas“ atšaka. Eina į pietus Ardono upės slėniu pro Ardono ir Alagiro miestus. Ties Mamisono perėja kerta Rusijos–Gruzijos/Pietų Osetijos sieną ir toliau eina Rionio slėniu iki Kutaisio pro Onį, Ambrolaurį, Tkibulį.

Nutiesus Transkaukazo greitkelį „Alagiras–Cchinvalis–Goris“ (pro Rokio tunelį), Osetijos karo kelias neteko savo reikšmės. Pro Mamisono perėją eismas nebevyksta.

## Šaltiniai
Gruzijos karo kelias

**Gruzijos karo kelias** (, ) – istorinis kelio per Didžiojo Kaukazo kalnus, jungiančio Vladikaukazą ir Tbilisį, pavadinimas. Ilgis – 208 km. Kalnus kerta per Kryžiaus perėją (2379 m).

Dabar visas Gruzijos karo kelias asfaltuotas. Rusijai priklausanti dalis yra krašto kelias A161 „Vladikaukazas–Žemutinis Larsas“. Kelias eina Šiaurės Osetijos teritorija, pro Tereko upės slėnį. Darjalo tarpekliu kerta Uolinį kalnagūbrį; ten kerta Rusijos–Gruzijos sieną. Toliau Gruzijoje kerta Pagrindinį kalnagūbrį ir Kazbeko pašlaitėmis Aragvio slėniu per Stepanacmindą, Gudaurį, Ananurį, Žinvalį ir Mcchetą pasiekia Tbilisį.

Gruzijos karo kelias eina itin vaizdingomis vietovėmis: aplink jį atsiveria vaizdingi tarpekliai, kalnų upės, viršukalnės, senovinės bažnyčios, tvirtovės.

## Istorija

Kelias žinomas nuo Antikos laikų, minimas Plinijaus ir Strabono „Geografijoje“. 1769 m. keliu pirmą kartą pasinaudojo Rusijos kariuomenė kare prieš Turkiją. XVIII a. pab. Pavelas Potiomkinas pasiuntė 800 žmonių kelio atnaujinimui. 1783 m. jis jau galėjo šiuo keliu nuvažiuoti iki Tbilisio aštuonių žirgų traukiama karieta.

Po to, kai 1801 m. Gruzijos karalystė oficialiai buvo aneksuota ir įjungta į Rusijos imperiją caras Aleksandras I nurodė Rusijos pajėgų Kaukaze vadui generolui Aleksėjui Jermolovui pagerinti kelią, kad būtų palengvintas kariuomenės judėjimas ir komunikacijos. Darbai vyko iki 1863 m. ir kelias buvo paverstas plentu. Vėliau keletą kartų taisytas, gerintas.

Gruzijos karo kelias turėjo svarbų vaidmenį Užkaukazės ekonominiam vystymuisi bei Rusijos-Čerkesijos kare.

Pastaraisiais metais Gruzijos karo kelio vaidmuo mažėjo, daugiausia dėl ilgų eilių ties Rusijos ir Gruzijos siena, nuošliaužų bei Rusijai 2006 m. visiškai uždarius pasienio užkardą. Nuo 2013 m. pasienio užkarda Armėnijos prašymu vėl buvo atidaryta ir judėjimas keliu iš Rusijos į Gruziją atnaujintas. Šiuo keliu daugiausia važiuoja vilkikai iš Armėnijos į Rusiją.

Nepaisant įvairių kliūčių sienos kirtimui, ypač Gruzijos piliečiams, 2013 m. Rusijos atstovas teigė, kad per pasienio patikros punktą praleisti 3 mln. žmonių.

Šiuo metu (2015 m.) Gruzijos pusėje kelias dažnai yra užkimštas vilkikų, nes tranzitu per Gruziją vykstančios transporto priemonės ilgai laukia kol bus įleistos į Rusiją.


Georgian Military Road Krestovy pass IMG 8682 1920.jpg|Kelias per Kryžiaus perėją
Darial Gorge, Terek River 2, Georgia.jpg|Darjalo tarpeklyje
Georgian Military Road on May 2013 - 08.jpg|Kelias Gruzijoje
საქართველოს სამხედრო გზა.JPG|Kelias XIX a. pr. 


## Šaltiniai
Suchumio karo kelias

**Suchumio karo kelias** (, ) – istorinis kelias per Didžiojo Kaukazo kalnus, jungiantis Čerkeskas ir Suchumį. Ilgis – 349 km. Kalnus kerta per Kluchoro perėją (2781 m).

Nuo senovės šiomis vietomis ėjo karavanų kelias. Jis pažymėtas XIV a. venecijiečių žemėlapiuose. 1894 m. Rusijos imperija čia nutiesė plentą. Kelias prasideda Karačiajų Čerkesijos sostinėje Čerkeske ir eina į pietus pro Karačajevską Teberdos upės slėniu. Yra atšaka į Dombajų. Toliau ties Kluchoro perėja kerta Kaukazą ir Rusijos–Abchazijos sieną. Abchazijoje eina į pietvakarius Kodorio tarpekliu.

Čerkesijos pusėje didžioji kelio dalis asfaltuota. Seniau prie kelio buvo turistinė bazė „Servernyj prijut“, bet nūnai visiškai apleista. Abchazijoje kalnuotoji kelio dalis neasfaltuota. Kelias dažnai užnešamas lavinų, potvynių, nuošliaužų. Po 1992–1993 m. Gruzijos–Abchazijos karo kelias per Kluchoro perėją uždarytas ir nebenaudojamas.

Aplink kelią gausu senovinių tvirtovių, šventyklų, jis eina pro Teberdos rezervatą.

## Šaltiniai
FIBA EuroBasket 2015 C grupė

**C grupė** yra viena iš keturių 2015 m. Europos krepšinio čempionato pirmojo etapo grupių. Šios grupės rungtynės vyko Kroatijos miesto Zagrebo arenoje „Zagrebo arena“.

Šioje grupėje varžėsi Kroatija, Gruzija, Graikija, Makedonija, Nyderlandai ir Slovėnija. Keturios geriausios komandos pateko į antrąjį etapą.

## Komandų rikiuotė

## Rugsėjo 5 d.
### Gruzija – Nyderlandai

### Makedonija – Graikija

### Kroatija – Slovėnija

## Rugsėjo 6 d.
### Nyderlandai – Makedonija

### Slovėnija – Gruzija

### Graikija – Kroatija

## Rugsėjo 8 d.
### Slovėnija – Nyderlandai

### Gruzija – Graikija

### Kroatija – Makedonija

## Rugsėjo 9 d.
### Graikija – Slovėnija

### Makedonija – Gruzija

### Nyderlandai – Kroatija

## Rugsėjo 10 d.
### Slovėnija – Makedonija

### Gruzija – Kroatija

### Graikija – Nyderlandai
Mahadevi Varma

**Mahadevi Varma** (; 1907 m. kovo 26 d. – m. 1987 m. rugsėjo 11 d.) – Indijos poetė, rašytoja, visuomenės veikėja.

Jos kūryba priskiriama hindi literatūros simbolizmo (*chāyavād*) laikotarpiui. Mahadevi Varma kūrybai būdingi santykio su beribe anapusybe motyvai, gausu metaforų, įvaizdžių, simbolių. Religinių vaizdinių gausa jos kūriniai primena viduramžių sufijų ir bhaktų poeziją, todėl Mahadevi Varma vadinta „šiuolaikine Mira“ (t. y., žymia viduramžių poete-bhakte Mira Bai). Rašė šiuolaikine hindi tarme khariboli, gausiai naudojo sanskritišką žodyną.

Mahadevi Varma taip pat parašė apsakymų, memuarų, tapė. Buvo kovotoja už moterų teises, skatino švietimo plėtrą Indijoje.

1988 m. apdovanota valstybiniu „Padma Vibhušan“ ordinu.

## Bibliografija

Poezijos rinkiniai:
* *Nihar* („Migla“, 1930 m.)
* *Raśmi* („Spindulys“, 1932 m.)
* *Nīraja* („Vandens lelija“, 1935 m.)
* *Sandhya-gīt* („Rytmečio giesmė“, 1936 m.)
* *Dīp-śikhā* („Žibintas-liepsna“, 1942 m.)
* *Agnirekha* (1990 m., paskelbta po mirties)

## Nuorodos
* „Mahadevi Varma: hindi poezijos atstovė“, iš hindi kalbos vertė Šarūnas Šimkus, *[[Šiaurės Atėnai]]*, 2017 m. rugpjūčio 18 d.
Keidų dvaras

**Keidų buvusi dvaro sodyba** išlikusi Keidų kaime, Naujosios Akmenės kaimiškojoje sen., Akmenės rajone, apie 5 km į pietryčius nuo Naujosios Akmenės. Sodybvietėje stūkso autentiškas vienaaukštis, medinis gyvenamasis namas, apgriuvusi mūrinė koplyčia su rūsiu, koplytstulpis. Sodybos teritorijos perimetras apsodintas liepomis, yra medžių alėjos fragmentas. Apleista dvarvietė yra prie pat judraus kelio . Jo nustatyta teritorija užima 3,9 ha.

Dvaro sodybos fragmentai 1992 m. įrašyti į Kultūros paveldo registrą (unik. kodas ). XIX a. Keidų dvare gyveno Putriai.

## Istorija

Sodyboje Keiduose buvo apsigyvenusi daugiavaikė šeima. Jos nuteistus tėvus uždarius į kalėjimą, o jų 9 vaikus iškėlus į globos įstaigą, namai liko be šeimininkų. Vagys pirmiausia nusitaikė į buvusią bažnytėlę dėl jos vertingų raudonų plytų. Buvo ardomos sienos, pertvaros, perdengimai, stogas. Akmenės rajono valdžia norėjo išsaugoti buvusio Keidų dvaro pastatus, ypač buvusią bažnytėlę, pastatytą kunigo Juliaus Putriaus (mirė bene 1934 m.). Šalies Kultūros vertybių apsaugos departamentas rajono valdžią ragino sutrukdyti kultūros paminklo naikintojams.

Apie 2000 m. į nuniokotą buvusį Keidų dvarą buvo įleista gyventi nepasiturinti šeima, kuri nepabūgo čia jos laukusių darbų. Seniūnija pasiūlė pagalbą, nemokamai davusi plytų. Šiukšlėms kuopti Darbo birža atsiuntė darbininkų. Namo pertvaras mūrijusiems statybininkams atlyginimą mokėjo valdžia. Valdžiai, kuriai rūpėjo išsaugoti šį kultūros paminklą, padedant sodyba gražėjo, troboje radosi tvarka, buvo suramstytas tvartas. Bet ir po trejų šeimos gyvenimo buvusiame dvare metų čia nebuvo elektros. Prašymo elektrifikuoti sodybą valdžia netenkino, nes čia nebuvo įregistruotas ūkininko ūkis. Nebuvo leista atstatyti koplyčios iš šiuolaikinių plytų ar sutvarkyti statinio rūsį, pritaikant jame laikyti bulves. Naujasis sodybos šeimininkas galiausiai liko darbuotis vienas pats.
 
## Šaltiniai

## Nuorodos

* Sąrašas:Lietuvos dvarai
* Keidų dvaras Lietuvos dvarų duomenų bazėje 
* Aplankyk Lietuvą. Keidų dvaras
* Keiduose dar praverčia balana
* Paveldas - skurdo ir įstatymų žirklėse
Rusijos lengvosios atletikos federacija

**Rusijos lengvosios atletikos federacija** () – Rusijos lengvosios atletikos sportą kontroliuojanti organizacija. IAAF ir EAA narė.

## Istorija
Federacija įkurta 1911 m. ir jau po metų priimta į IAAF tarptautinę lengvosios atletikos federaciją. 1991 m. federacijos veikla atkurta.

2015 m. Rusijos lengvosios atletikos federacijoje kilo dopingo skandalas, kuomet buvo rasta įkalčių apie galimą teigiamų dopingo testų slapstymą ir testų naikinimą. 2015 m. lapkričio 13 d. IAAF paskelbė suspenduojanti Rusijos lengvosios atletikos federaciją. Šalies sportininkai neteko teisės varžytis tarptautinėse varžybose, o iš Rusijos atimta teisė rengti 2016 m. pasaulio jaunimo lengvosios atletikos čempionatą ir 2016 m. pasaulio sportinio ėjimo taurės varžybas.

## Šaltiniai

## Nuorodos

* Oficiali svetainė
Rusijos olimpinis komitetas

**Rusijos olimpinis komitetas** () – nevyriausybinė sporto organizacija, skatinanti sportinę veiklą Rusijoje ir atstovaujanti šaliai tarptautiniame olimpiniame komitete. 

## Istorija
Rusijos olimpinis komitetas įkurtas 1911 m. ir atstovavo tuometinę Rusijos imperiją. Pirmuoju ir vieninteliu tarpukario Rusijos olimpinio komiteto prezidentu buvo Večeslavas Srezneskis. 1918 m. sekant Spalio revoliucijos įvykius Rusijos olimpinis komitetas buvo panaikintas, o jį pakeitė Sovietų Sąjungos olimpinis komitetas. 1991 m. Rusijos olimpinio komiteto veikla atkurta ir pripažinta TOK. Nuo 1994 m. Rusijos olimpinis komitetas dalyvauja olimpinėse žaidynėse po Rusijos Federacijos vėliava.

2014 m. Rusijos olimpinis komitetas organizavo 2014 m. žiemos olimpines žaidynes.

## Nuorodos
* Oficiali svetainė
Uber

**Uber** – iš JAV kilusi tarptautinė transporto įmonė. Būstinė įsikūrusi San Fransiske, JAV. Kompanija teikia taksi tarpininkavimo paslaugas per išmaniųjų telefonų programėlę. 2019 m. paslauga buvo prieinama 60 šalyse ir apie 400 miestų

2015 m. „Uber“ paskelbė apie plėtrą Lietuvoje.

Lietuvoje nuo 2014 m. veikia „Uber“ inžinerinis padalinys, kuriame dirba apie 38 darbuotojus. Įmonė nuolat patenka į didžiausius atlyginimus mokančiųjų sąrašus.

## Šaltiniai

## Nuorodos
* Oficiali svetainė
Nintendogs

**Nintendogs** – 2005 m. šuniuko auginimo ir priežiūros simuliacinis kompiuterinis žaidimas, skirtas „Nintendo DS“ nešiojamai žaidimų konsolei.

## Apie žaidimą

„Nintendogs“ (arba „nintendogs“) buvo sukurtas ir išleistas 2005 m. Japonijos „Nintendo“ kompanijos „Nintendo DS“ nešiojamai konsolei. Žaidime galima rūpintis virtualiu šuniuku. Galima vesti jį pasivaikščioti, prausti, šukuoti, paglostyti. Integruoto „Nintendo DS“ konsolėje mikrofono pagalba galima įrašyti tam tikras komandas balsu, į kurias virtualus šuniukas vėliau reaguoja. Žaidime yra turnyrų scenarijų, pavyzdžiui, lėkštės gaudymo. Turnyrų metu iškovojami taškai ir pinigai. Už pinigus galima pirkti virtualiam šuniukui žaislų, aksesuarų ir jį papuošti.

„Nintendogs“ žaidimai išleisti keliomis skirtingomis versijomis, kuriose galima pasirinkti virtualų šuniuką iš skirtingų pradinių šunų veislių. Žaidžiant žaidimą „atrakinamos“ naujos papildomos šunų veislės, nauji aksesuarai. Naudojantis Wi-Fi ryšiu dviejų „Nintendogs“ žaidimų savininkai galėjo suvesti vienas kito virtualius šuniukus būdami netolimu atstumu vienas nuo kito, jei šuniukų veislės galimybė buvo prieinama abiejose žaidimo versijose.

Visos „Nintendogs“ versijos buvo išplatintos bendru 23,96 mln. vienetų tiražu ir žaidimas buvo antras pagal populiarumą „Nintendo DS“ konsolei. 2011 m. išleistas žaidimo tęsinys „Nintendogs + Cats“ „Nintendo 3DS“ konsolei, kuriame, be šunelių, galima rūpintis katėmis.

## Išnašos

## Nuorodos

* nintendo.com
* mobygames.com